**ОТЧЕТ**

за дейността на **НЧ “Васил Левски-1928“** с. Присово през 2021 год.

 Изминалата 2021 г. бе една от най-трудните за НЧ през последните 15 години. В година на тежка пандемична обстановка заради Ковид 19 културно-художествената дейност бе почти парализирана.

 Отпаднаха репетициите на женски народен състав „Аглика“ – тежка болни , включително и с фатален изход. достъпът до закрито бе максимално ограничен с оглед превантивно опазване от зараза. Проведоха се няколко репетиции на Танцов клуб „Присовчанка“ , но тези репетиции бяха за поддържане на форма , без да се стигне до публични изяви.

 Отбелязан бе традиционно **Бабинден** със специално внимание към многодетни майки и новородени през годината бебета , които бяха уважени с подарък от Читалището.

 За **първи март** бяха раздадени мартеници , ръчно изработени от Клуб „Интересно „ – на всеки срещнат по центъра на селото. Баба Марта зарадва децата от Детската градина.

 На **Трети март** бе поставен националния трибагреник и цветя пред паметния знак бележещ пътя на руските войски през 1878 г.

 За **Гергьовден** бе завързана пред читалището гергьовска люлка за радост на малките да се люлеят за здраве. А за **Великден** градинките в центъра на селището бяха съживени от специално изработени великденски яйца и щъркели. За **Коледа и Новогодишните празници** всеки дом получи новогодишна картичка , а всеки член от семейство и календарче за предстоящата година.

 На табла бяха подредени фотоси и части от стихотворение от „Епопея на забравените „ като по този начин се отбеляза **100 години от кончината на Иван Вазов и 145 год. от Априлското** въстание .

 Членове на ЧН за **24 май** организираха празник на българската музика – на открито извън селището. ЧН подпомогна празника с мултимедия , като на голям екран са пускаха на видео клипове и концертни записи само на българска народна и забавна музика , с български изпълнители. Прочетено бе и послание от ЧН за българския език , а същото бе разпространено на ръка сред присъстващите.

 **Годишнина от рождението на Апостола** беше почетено с поставяне на цветя пред паметника на Левски във В. Търново.

 Много емоции предизвика през лятото **спектакъл на Магик шоу** , на който проект читалището е съпартньор.

 През изминалата година се отделиха повече средства за нови книги и за абонамент на периодични издания. **Събраният книжен фонд** бе систематизиран по авторите и разположен върху стелажите в библиотечната зала.

 Читалището през 2021 спечели **проект към Община В. Търново** ИМО на стойност от 15 000 лв., с който да се подобри част от инфраструктурата в селището.

 В края на 2021 г. бе направен **частичен ремонт на сградата-** подменена бе старата дограма в северната страна с нова PVC .

 Има достатъчно спестени средства , които ще са ни от полза при СРД през следващата календарна година. / По фасадата на сградата и тоалетния възел на сградата/

 **Дължим благодарност на Дирекция „Култура“ В. Търново за подкрепата в изминалата година**.

 Изразяваме надежда , че през 2022 г. ще започнем да излизаме от кризата.

НЧ „В.Левски-1928“ с.Присово